                                                                      

                                                                                 

               


                                 ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ



	Α/Α
	ΠΕΡΙΓΡΑΦΗ
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ/ ΠΑΡΑΤΗΡΗΣΕΙΣ

	1
	
ΤΕΧΝΙΚΗ ΠΕΡΙΓΡΑΦΗ

Η παρούσα τεχνική περιγραφή περιλαμβάνει τις απαραίτητες εργασίες για την ανακαίνιση χρωματισμών των χώρων της ΜΕΘ, ΜΕΘΕ ΚΑΙ ΑΙΜΟΔΥΝΑΜΙΚΟΥ ΤΜΗΜΑΤΟΣ στο υπόγειο και τον 3ο όροφο αντίστοιχα, του Κτηρίου Β’. 

1.ΧΩΡΟΙ ΜΕΘΕ ΚΑΙ ΑΙΜΟΔΥΝΑΜΙΚΟΥ ΤΜΗΜΑΤΟΣ, 3ου ΟΡΟΦΟΥ, ΚΤΗΡΙΟΥ Β’
	Α/Α
	Ονομασία Χώρων

	1
	Προετοιμασία - ανάνηψη 4.10 - 4.12

	2
	Αιμοδυναμικό 4.13

	3
	Control room 4.14

	4
	Θάλαμος Μ.Ε.Θ. 2 κλινών 4.15

	5
	Μόνωση 4.16

	6
	Θάλαμος Μ.Ε.Θ. 3 κλινών 4.17



2.ΧΩΡΟΙ ΜΕΘ, ΥΠΟΓΕΙΟΥ, ΚΤΗΡΙΟΥ Β’
	Α/Α
	Ονομασία Χώρων

	1
	Β΄ στάση νοσηλευτικού προσωπικού

	2
	Θάλαμος 4 κλινών

	3
	Α΄ στάση νοσηλευτικού προσωπικού

	4
	Θάλαμος 2 κλινών

	5
	Μόνωση

	6
	ΓΡΑΦΕΙΟ ΠΡΟΙΣΤΑΜΕΝΗΣ Μ.Ε.Θ.

	7
	Κουζίνα

	8
	Εργαστήριο

	9
	Αποδυτήρια Προσωπικού

	10
	Κοιτών Ιατρών

	11
	Γραφείο Διευθυντή Μ.Ε.Θ.

	12
	Είσοδος

	13
	Διάδρομος

	14
	Λοιποί χώροι (WC, ΕΙΔΗ ΚΑΘ., Κλιμακοστάσιο Προσωπικού κτλ.)



Στους άνω χώρους θα γίνει χρωματισμός και επισκευή σε δεκάξι (16) εσωτερικές κάσες θυρών και δύο κασών (2) παραθύρων. Στο υπόγειο θα γίνει χρωματισμός σε μία (1) δίφυλλη θύρα (μπρος –πίσω), μία (1) συρόμενη θύρα (μπρος –πίσω) και επτά (7) μονόφυλλες θύρες  (μπρος –πίσω). Στον 3ο όροφο θα γίνει χρωματισμός των (7) θυρών (μπρος –πίσω)  των χώρων, όπου απαιτείται. 
Επιπροσθέτως, στον 3ο όροφο θα τοποθετηθούν σαράντα (40) τεμάχια γωνιών PVC διαστάσεων 50×50 mm και ύψους 1,20 m, σε συνέχεια και συμπλήρωση των υφιστάμενων, σύμφωνα με τις υποδείξεις της Υποδιεύθυνσης Τεχνικής Υπηρεσίας.

Α. Γενικά
Οι εργασίες πρέπει να  πραγματοποιηθούν από άρτια εκπαιδευμένο συνεργείο με πεπειραμένο τεχνικό προσωπικό.
Σε όλη την διάρκεια των εργασιών, ο ανάδοχος πρέπει να λάβει, όλα τα μέτρα ασφαλείας και υγείας των εργαζομένων που προβλέπονται από τις διατάξεις της ισχύουσας νομοθεσίας.
Όλα τα υλικά που θα χρησιμοποιηθούν, θα είναι άριστης ποιότητας εγκεκριμένα από τους αρμόδιους φορείς και σύμφωνα με τις διεθνείς και ελληνικές τυποποιήσεις και προδιαγραφές (ISO, CE, ΕΛΟΤ κλπ.). Θα προσκομίζονται στην περιοχή του έργου συσκευασμένα και στις ενδεδειγμένες, για το έργο ποσότητες, με την σήμανσή τους, όπως προβλέπεται από τα διεθνή πρότυπα.
Οι αποχρώσεις, όλων των χρωμάτων και υλικών θα είναι επιλογή της υπηρεσίας μας.
Πριν την εκτέλεση των εργασιών χρωματισμού θα γίνουν όλες οι απαραίτητες οι εργασίες για την προσωρινή αφαίρεση και επανατοποθέτηση πρόσθετων κατασκευών και εξοπλισμού, όπως πρίζες, διακόπτες, φωτιστικά, στόμια, σώματα θέρμανσης κλπ, καθώς και για την προστασία στοιχείων της κατασκευής (κουφωμάτων, δαπέδων, επενδύσεων κλπ) ή ετοίμων χρωματισμένων επιφανειών από ρύπανση, που μπορεί να προκύψει κατά την εκτέλεση των εργασιών (χρήση αυτοκόλλητων ταινιών, φύλλων νάϋλον, οικοδομικού χαρτιού κλπ). 
Οι εργασίες χρωματισμού σε κάθε χώρο θα πραγματοποιούνται μόνο εφόσον έχουν πραγματοποιηθεί όλες οι ανωτέρω καλύψεις και προστασίες. Η επιτροπή παρακολούθησης και παραλαβής θα διακόπτει και δε θα επιτρέπει την εκτέλεση των εργασιών χρωματισμού στην περίπτωση που δεν έχουν ληφθεί τα ανωτέρω μέτρα κάλυψης και προστασίας.
Οι χώροι του έργου, μετά το τέλος των εργασιών,  θα πρέπει να παραδοθούν στην Υπηρεσία, καθαροί και σε άριστη κατάσταση.
	ΝΑΙ

	Β. Χρωματισμός τοιχοποιίας- οροφών.

Όλες οι τοιχοποιίες στους χώρους που αναφέρθηκαν θα χρωματιστούν. 
Προβλέπεται βαφή των επιφανειών τοίχων και οροφών με πιστοποιημένο οικολογικό πλαστικό αντιμικροβιακό χρώμα που θα αποτρέπει την ανάπτυξη μικροβίων (βακτηριδίων - μυκήτων), όλων ανεξαιρέτως των υπαρχόντων και των οροφών των χώρων (διαδρόμων, γραφείων, θαλάμων, κλπ) της ΜΕΘ και των αντίστοιχων χώρων της ΜΕΘΕ και του ΑΙΜΟΔΥΝΑΜΙΚΟΥ Τμήματος. 
Θα γίνει επισκευή των παλιών χρωματισμών και επιχρισμάτων και συγκεκριμένα καθαίρεση όλων των σαθρών, ρηγματωμένων, διογκωμένων και αποκολλημένων τμημάτων τους, ανακατασκευή επιχρισμάτων με χρήση επισκευαστικών κονιαμάτων στους τοίχους και στις οροφές, επισκευή όλων των τριχοειδών ρηγματώσεων με ρητινούχους στόκους και στεγάνωση όλων των σημείων που υπάρχει υγρασία και φθορά. Στη συνέχεια θα γίνει τρίψιμο και λείανση των επισκευασμένων επιφανειών, ώστε να επιτευχθεί λεία ομοιόμορφη επιφάνεια, αστάρωμα με ακρυλικό αστάρι  (νερού) και πέρασμα δύο (2) τουλάχιστον στρώσεων, μέχρι επίτευξης ικανοποιητικού αποτελέσματος με οικολογικό, πλαστικό χρώμα. Στις οροφές και σε χώρους κουζίνας, αποδυτηρίων και wc οι δύο τελικές στρώσεις θα γίνουν με  αντιμουχλικό οικολογικό πλαστικό χρώμα που θα αποτρέπει αποτελεσματικά την ανάπτυξη μούχλας και μυκητών. Επισημαίνεται ότι κάθε στρώση χρώματος θα εφαρμόζεται σε απολύτως στεγνή, καθαρή και λεία επιφάνεια.  
· Ακρυλικός στόκος οικοδομών : ενδεικτικός τύπος: SMALTOFILL της Vechro
· Οικολογικό ακρυλικό υδατοδιαλυτό αστάρι, ενδεικτικός τύπος: SMALTOPLUSUniversalPrimer της Vechro.
· Οικολογικό & Αντιμικροβιακό πλαστικό χρώμα, ενδεικτικός τύπος: SMALTOPLASTSILK της Vechro.
Η εργασία θα ακολουθεί τα οριζόμενα στις ΕΤΕΠ 03-10-01-00 "Χρωματισμοί επιφανειών σκυροδέματος", 03-10-02-00 "Χρωματισμοί επιφανειών επιχρισμάτων".
Όλα τα χρώματα και τα υλικά που θα χρησιμοποιηθούν θα πρέπει να είναι πιστοποιημένα βάσει τεχνικών και παρασκευαστικών προδιαγραφών (ΕΛ.Ο.Τ., ISO,DIN κ.λ.π.) 
Γ. Χρωματισμός κασών παραθύρων και θυρών – επιφανειών θυρών
Αρχικά θα γίνει ξύσιμο, και τρίψιμο  επιφανειών ώστε να αφαιρεθεί το χρώμα για να εξασφαλιστεί άριστη πρόσφυση. 
Προσεκτικός έλεγχος επιφάνειας για επιδιορθώσεις (κάλυψη οπών, ρωγμών, κτλ.) και όπου χρειασθεί θα γίνουν τα απαραίτητα μερεμέτια (στοκαρίσματα) με χρήση πολυεστερικού σιδηρόστοκου δύο συστατικών.
Τρίψιμο μερεμετιών (στοκαρισμάτων) με γυαλόχαρτο για την εξομάλυνση των ατελειών για την επίτευξη απολύτως λείας επιφάνειας. 
Οι επιφάνειες πρέπει να είναι στεγνές και καθαρές (να έχουν ξεσκονιστεί) ώστε να εφαρμοστεί μία στρώση με  αστάρι μετάλλου λευκού χρώματος. Θα εφαρμοστούν δύο (2) στρώσεις με οικολογικό ακρυλικό υδατοδιαλυτό αστάρι κατάλληλο για μέταλλο και τελικά δύο  (2) στρώσεις οικολογικής πολυουρεθανικής ριπολίνης (νερού).  
Οι αντίστοιχες εργασίες θα γίνουν για τα φύλλα των θυρών, όπου απαιτείται.
Όλα τα χρώματα και τα υλικά που θα χρησιμοποιηθούν θα πρέπει να είναι πιστοποιημένα βάσει τεχνικών και παρασκευαστικών προδιαγραφών (ΕΛ.Ο.Τ., ISO,DIN κ.λ.π.) 
	ΝΑΙ

	 Δ. Συμπληρωματικές εργασίες τοποθέτησης γωνιών PVC προστασίας ακμών
Στο πλαίσιο των εργασιών διαμόρφωσης και προστασίας των υφιστάμενων κατασκευών, προβλέπεται η προμήθεια και τοποθέτηση σαράντα (40) τεμαχίων γωνιών από PVC, διαστάσεων 50×50 mm και ύψους 1,20 m έκαστη. Οι νέες γωνίες θα εγκατασταθούν σε θέσεις που θα υποδειχθούν από την Υποδιεύθυνση Τεχνικής Υπηρεσίας, σε συνέχεια και συμπλήρωση των ήδη υφιστάμενων στοιχείων προστασίας.
Οι εργασίες περιλαμβάνουν τη μεταφορά των υλικών επί τόπου του έργου, την προετοιμασία των επιφανειών όπου απαιτείται, την ακριβή τοποθέτηση και στερέωση των γωνιών PVC, καθώς και κάθε απαραίτητη μικροεργασία για την πλήρη, ασφαλή και λειτουργική ενσωμάτωσή τους. Η εγκατάσταση θα εκτελεστεί με τρόπο ώστε να εξασφαλίζεται η ομοιομορφία με τα υφιστάμενα στοιχεία, η αντοχή στη χρήση και η αισθητική αρτιότητα του συνόλου.
Στην τιμή περιλαμβάνονται όλα τα απαιτούμενα υλικά, μικροϋλικά στερέωσης, εργατικά, μεταφορές και κάθε άλλη δαπάνη για την πλήρη και έντεχνη εκτέλεση της εργασίας.
	ΝΑΙ

	Ε. Σημειώσεις - Παρατηρήσεις.
· Η επιμέτρηση και διαστασιολόγηση είναι ενδεικτική.
· Οι εργασίες πρέπει να πραγματοποιηθούν από άρτιο συνεργείο, αποτελούμενο από πιστοποιημένο και πεπειραμένο τεχνικό προσωπικό.
· Ο μειοδότης υποχρεούται να λαμβάνει όλα τα απαραίτητα μέτρα ασφαλείας βάσει των διατάξεων της κείμενης νομοθεσίας, όπως αυτές ισχύουν, καθ’όλη τη διάρκεια εκτέλεσης των εργασιών.
· Αυστηρή τήρηση στις «ΚΑΤΕΥΘΥΝΤΗΡΙΕΣ ΟΔΗΓΙΕΣ ΓΙΑ ΤΗΝ ΠΡΟΛΗΨΗ ΝΟΣΟΚΟΜΕΙΑΚΩΝ ΛΟΙΜΩΞΕΩΝ ΠΟΥ ΣΧΕΤΙΖΟΝΤΑΙ ΜΕ ΚΑΤΑΣΚΕΥΑΣΤΙΚΕΣ ΕΡΓΑΣΙΕΣ ΣΤΟ ΝΟΣΟΚΟΜΕΙΟ» , Αθήνα 2007.
· Οι εργασίες δύναται να πραγματοποιηθούν και σε εξαιρέσιμες ώρες και ήμερες.
· Η περαίωση των εργασιών θα γίνει εντός δέκα (10) ημερολογιακών ημερών. 
· Όλα τα υλικά που θα χρησιμοποιηθούν, θα είναι αρίστης ποιότητας, εγκεκριμένα από τους αρμόδιους φορείς  και σύμφωνα με τις διεθνείς και ελληνικές τυποποιήσεις και προδιαγραφές (ISO, CE-marking, ΕΛΟΤ, κλπ). 
· Στις Εργασίες περιλαμβάνονται υλικά και μικρούλικα καθώς και οι χρωματισμοί κάθε είδους προεξοχών και σωληνώσεων.
· Οι αποχρώσεις των χρωμάτων όλων των υλικών θα είναι επιλογή της Υπηρεσίας μας.
· Μετά το πέρας των εργασιών, όλα τα αντικείμενα που μετακινήθηκαν θα επανατοποθετηθούν στις αρχικές τους θέσεις, ενώ τα προστατευτικά υλικά (χαρτοταινίες, νάιλον, οντουλέ κλπ) αφού αφαιρεθούν, θα απομακρυνθούν από τους χώρους με ειδικούς πλαστικούς σάκους.
· Οι χώροι θα παραδοθούν καθαροί και θα δοθεί μεγάλη προσοχή στις περιοχές, που έχουν έρθει σε άμεση επαφή με τις χρωματισμένες επιφάνειες, όπως τα κουφώματα, τα δάπεδα κτλ.

Οι εργασίες στα τμήματα ΜΕΘΕ και Αιμοδυναμικό θα πρέπει να λάβουν χώρα στο διάστημα από 27-07-2026 έως 09-08-2026 και στην ΜΕΘ από 31-08-2026 έως 13-09-2026.
	ΝΑΙ

	ΠΙΝΑΚΑΣ ΕΡΓΑΣΙΩΝ
	α/α
	Είδος εργασίας
	Μονάδα μέτρησης
	Τιμή Μονάδος
	Ποσότητα

	1
	Χρωματισμός τοιχοποιίας και οροφών με πιστοποιημένο οικολογικό πλαστικό αντιμικροβιακό χρώμασυμπεριλαμβανομένων χρωμάτων λοιπών υλικών και εργασίας
	τ.μ.
	10,00€
	675

	2
	Χρωματισμός επιφανειών κασών θυρών και παραθύρων και τοπική επισκευή φύλλων θυρών, συμπεριλαμβανομένων χρωμάτων και  λοιπών υλικών και εργασίας 
	τεμ
	70,00€
	16 θυρών και 2 παραθύρων


	3
	Προμήθεια και τοποθέτηση γωνιών προστασίας PVC διαστάσεων 50×50 mm, συμπεριλαμβανομένων λοιπών υλικών και εργασίας (40 τεμ)
	τεμ
	25,00€
	40

	
	ΣΥΝΟΛΟ Τιμή (χωρίς ΦΠΑ)
	8.930,00€



	ΝΑΙ
	
	



Ο πίνακας συμμόρφωσης της πρόσκλησης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει: 

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. 
2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.





















           ΠΑΡΑΡΤΗΜΑ ΙΙ-ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ 
	
	Α/Α
	ΕΙΔΟΣ ΥΛΙΚΟΥ / ΥΠΗΡΕΣΙΑΣ 
	ΠΕΡΙΓΡΑΦΗ ΥΛΙΚΟΥ /  ΥΠΗΡΕΣΙΑΣ 
	ΠΟΣΟΤΗΤΑ
	ΤΙΜΗ ΧΩΡΙΣ ΦΠΑ
	ΚΑΘΑΡΗ ΑΞΙΑ  ΧΩΡΙΣ ΦΠΑ
	ΦΠΑ

	ΤΕΛΙΚΗ ΤΙΜΗ  ΣΥΜΠΛ. ΦΠΑ


	



















	
	












































	
	
	
	
	



ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ
[image: ]
ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	

	
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 

	Αναφερόμενοι στην πρόσκληση με αριθμό……….  για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη  απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

τηρεί το σύνολο της ελληνικής Εργατικής κι Ασφαλιστικής Νομοθεσίας 
αποδέχονται ανεπιφύλακτα τους όρους της παρούσας πρόσκλησης,
η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, 
τα προσφερόμενα είδη/υπηρεσίες καλύπτουν τις τεχνικές προδιαγραφές της παρούσας πρόσκλησης, 
τα στοιχεία που αναφέρονται στην προσφορά είναι αληθή και ακριβή, 
παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση της πρόσκλησης, 
συμμετέχει με μόνο μία προσφορά στο πλαίσιο της παρούσας πρόσκλησης, 
τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, 
δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,
λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και 
κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.




Ημερομηνία:      ……….20……
Ο – Η Δηλ.
(Υπογραφή)
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως. 
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

